Ontwikkel jou Bybelse woordeskat - www.bybelkennis.co.za
Ontwikkel jou Bybelse woordeskat
by Coen Slabber · Published 02/03/2016 · Updated 27/01/2016
A sermon is not over when the minister says ‘Amen.’ Rather that is when the true sermon begins. —Joel Beeke
Hierdie is deel van Mel Lawrenz se reeks oor hoe om die Bybel te lees.
Individuele woorde is boustene, maar ons ontdek nie die ryk betekenis en waarhede van God se woord deur na individuele woorde te kyk nie. Ons kry die betekenis in stellings – sinne of ‘n groep sinne – wat die skrywers maak. Ook hierdie idees kan net verstaan word deur na hulle in die breër konteks van die boek waarin hulle ingebed is, te kyk.
Nogtans moet ons woorde bestudeer om by die hele betekenis uit te kom. Daarvoor moet ons vertroue in ons vertalings hê (behalwe as jy ‘n student van Grieks en Hebreeus is). Letterlike vertalings gee aan ons die woordkeuse van die skrywer, maar dit is moeilik om te lees, want dit vloei nie soos die taal waaraan ons gewoond is nie.
As ons ‘n gedeelte bestudeer, is daar sekere sleutelwoorde wat belangrik is vir ons verstaan van die teks. Hoe kan ons die betekenis van hierdie woorde verstaan?
Kyk na verskillende vertalings.
Gebruik ‘n konkordandie.
Soek die woord op in ‘n Bybel woordeboek of ensiklopedie.
‘n Gedetailleerde kommentaar sal die betekenis van die woord verduidelik.
As lewenslange studente van die Bybel sal ons Bybelse woordeskat voortdurend groei. Ons doen dit om God beter te leer ken en om sy weë en wil beter aan ander te verduidelik. Mag ons nooit die woorde ken, maar nie die betekenis nie.
Vrygewigheid en Gasvryheid
Moet jongmense die fokus van die kerk wees?
Laaste 7 Dae: 5,544
Laaste 30 Dae: 18,759
Laaste 365 Dae: 361,438